CELEX: 32017L0845
Language: sk
Date: 2017-05-17 00:00:00
Title: Smernica Komisie (EÚ) 2017/845 zo 17. mája 2017, ktorou sa mení smernica Európskeho parlamentu a Rady 2008/56/ES, pokiaľ ide o orientačný zoznam prvkov, ktoré sa majú zohľadniť v rámci prípravy morských stratégií (Text s významom pre EHP )

18.5.2017   
            
            
               SK
            
            
               Úradný vestník Európskej únie
            
            
               L 125/27
            
         SMERNICA KOMISIE (EÚ) 2017/845
   zo 17. mája 2017,
   ktorou sa mení smernica Európskeho parlamentu a Rady 2008/56/ES, pokiaľ ide o orientačný zoznam prvkov, ktoré sa majú zohľadniť v rámci prípravy morských stratégií
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2008/56/ES zo 17. júna 2008, ktorou sa ustanovuje rámec pre činnosť Spoločenstva v oblasti morskej environmentálnej politiky (rámcová smernica o morskej stratégii) (1), a najmä na jej článok 24 ods. 1,
   keďže:
   
               (1)
            
            
               V prílohe III k smernici 2008/56/ES sa stanovujú orientačné zoznamy vlastností, tlakov a vplyvov, ktoré sú uvedené v článku 8 ods. 1, článku 9 ods. 1, článku 9 ods. 3, článku 10 ods. 1, článku 11 ods. 1 a článku 24 uvedenej smernice.
            
         
               (2)
            
            
               Na základe počiatočného posúdenia svojich morských vôd podľa článku 8 ods. 1 smernice 2008/56/ES a v rámci prvého cyklu vykonávania svojich morských stratégií členské štáty v roku 2012 Komisii oznámili súbor charakteristík dobrého environmentálneho stavu a svojich environmentálnych cieľov v súlade s článkom 9 ods. 2 a článkom 10 ods. 2 smernice 2008/56/ES. Komisia vo svojom posúdení (2) týchto správ členských štátov vykonanom v súlade s článkom 12 uvedenej smernice zdôraznila, že na dosiahnutie dobrého environmentálneho stavu do roku 2020 je naliehavo potrebné väčšie úsilie členských štátov a Únie.
            
         
               (3)
            
            
               S cieľom zabezpečiť, aby druhý cyklus vykonávania morských stratégií členských štátov ďalej prispieval k dosahovaniu cieľov smernice 2008/56/ES a priniesol konzistentnejšie určovanie dobrého environmentálneho stavu, Komisia vo svojej správe o prvej fáze vykonávania odporučila, aby útvary Komisie a členské štáty spolupracovali na úrovni Únie na revízii, posilnení a zlepšení rozhodnutia Komisie 2010/477/EÚ (3) do roku 2015. Cieľom je vytvoriť súbor jasnejších, jednoduchších, výstižnejších, jednotnejších a porovnateľnejších kritérií a metodických noriem dobrého environmentálneho stavu a zároveň preskúmať prílohu III k rámcovej smernici o morskej stratégii a podľa potreby ju zrevidovať a vypracovať konkrétne usmernenia na zabezpečenie jednotnejšieho a konzistentnejšieho prístupu k posudzovaniu v budúcom cykle vykonávania smernice.
            
         
               (4)
            
            
               Preskúmanie rozhodnutia 2010/477/EÚ je potrebné doplniť preskúmaním prílohy III k smernici 2008/56/ES. Navyše vzťah medzi prílohou III k smernici 2008/56/ES a kvalitatívnymi deskriptormi na určovanie dobrého environmentálneho stavu uvedenými v prílohe I k uvedenej smernici je v smernici obsiahnutý len implicitne, a preto nie je dostatočne zrozumiteľný. Komisia v pracovnom dokumente útvarov Komisie z roku 2011 (4) vysvetlila vzťah medzi kvalitatívnymi deskriptormi uvedenými v prílohe I k smernici 2008/56/ES, prvkami uvedenými v prílohe III k uvedenej smernici a kritériami a ukazovateľmi opísanými v rozhodnutí 2010/477/EÚ, ale v dôsledku ich súvisiaceho obsahu poskytla len čiastočnú odpoveď. Je potrebná revízia prílohy III k smernici 2008/56/ES, ktorou by sa podrobnejšie objasnili vzťahy a uľahčilo sa vykonávanie, a to na základe lepšieho prepojenia prvkov ekosystémov, antropogénnych tlakov a vplyvov na morské prostredie s deskriptormi uvedenými v prílohe I k smernici 2008/56/ES a s výsledkami preskúmania rozhodnutia 2010/477/EÚ.
            
         
               (5)
            
            
               V prílohe III k smernici 2008/56/ES by sa mali stanoviť prvky na posudzovanie (článok 8 ods. 1 uvedenej smernice) dobrého environmentálneho stavu (článok 9 ods. 1 uvedenej smernice), prvky na monitorovanie (článok 11 ods. 1 uvedenej smernice), ktorými sa posudzovanie dopĺňa (napr. teplota, slanosť), a prvky, na ktoré treba prihliadať pri stanovení cieľov (článok 10 ods. 1 smernice). Význam týchto prvkov sa bude líšiť podľa regiónu a členského štátu vzhľadom na odlišné regionálne charakteristiky. To znamená, že prvky treba uvádzať len vtedy, ak sa považujú za „základné črty a vlastnosti“ alebo „prevládajúce tlaky a vplyvy“, ako sa uvádza v článku 8 ods. 1 písm. a) a b) smernice 2008/56/ES, a ak sa vyskytujú vo vodách príslušného členského štátu.
            
         
               (6)
            
            
               Je dôležité zabezpečiť, aby boli prvky uvedené v prílohe III k smernici 2008/56/ES jasne spojené s kvalitatívnymi deskriptormi prílohy I k uvedenej smernici a kritériami a metodickými normami určovania dobrého environmentálneho stavu morských vôd, ktoré Komisia stanovila na základe článku 9 ods. 3 smernice 2008/56/ES, ako aj k ich uplatňovaniu v súvislosti s článkami 8, 9, 10 a 11 smernice 2008/56/ES. Uvedené prvky by preto mali byť generické a všeobecne uplatniteľné v celej Únii, berúc do úvahy, že Komisia môže na základe článku 9 ods. 3 smernice 2008/56/ES alebo v kontexte určenia súborov vlastností dobrého environmentálneho stavu v zmysle článku 9 ods. 1 uvedenej smernice stanoviť viac konkrétnych prvkov.
            
         
               (7)
            
            
               Tabuľky 1 a 2 uvedené v prílohe III k smernici 2008/56/ES treba vyjasniť tak, aby sa presnejšie týkali prvkov určovaných štátmi (tabuľka 1) a prvkov tlaku a jeho vplyvov (tabuľka 2), pričom prvky, ktoré sú v nich uvedené, treba priamo prepojiť s kvalitatívnymi deskriptormi stanovenými v prílohe I k uvedenej smernici a prostredníctvom toho s kritériami stanovenými Komisiou na základe článku 9 ods. 3 smernice 2008/56/ES.
            
         
               (8)
            
            
               S cieľom poskytnúť usmernenia v súvislosti s posudzovaním využitia morských vôd podľa článku 8 ods. 1 písm. c) smernice 2008/56/ES a ľudských činností podľa článku 8 ods. 1 písm. b), ako aj v súvislosti s príslušným monitorovaním podľa článku 11 uvedenej smernice by sa tabuľka 2 mala rozšíriť tak, aby obsahovala orientačný zoznam využití a ľudských činností na účel zabezpečenia konzistentnosti posudzovania jednotlivých morských regiónov a subregiónov.
            
         
               (9)
            
            
               Príloha III k smernici 2008/56/ES by sa preto mala zodpovedajúcim spôsobom zmeniť.
            
         
               (10)
            
            
               Opatrenia stanovené v tejto smernici sú v súlade so stanoviskom regulačného výboru zriadeného podľa článku 25 ods. 1 smernice 2008/56/ES,
            
         PRIJALA TÚTO SMERNICU:
   Článok 1
   Príloha III k smernici 2008/56/ES sa nahrádza znením uvedeným v prílohe k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 7. decembra 2018. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   3.   Povinnosť transponovať túto smernicu sa nevzťahuje na členské štáty bez morských vôd.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   
   Článok 4
   Táto smernica je určená členským štátom.
   
      V Bruseli 17. mája 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 164, 25.6.2008, s. 19.
   
      (2)  Správa Komisie Rade a Európskemu parlamentu – Prvá etapa vykonávania rámcovej smernice o morskej stratégii (2008/56/ES) – Posúdenie a usmernenia Európskej komisie [COM(2014) 97 final, 20. februára 2014].
   
      (3)  Rozhodnutie Komisie 2010/477/EÚ z 1. septembra 2010 o kritériách a metodických normách určovania dobrého environmentálneho stavu morských vôd (Ú. v. EÚ L 232, 2.9.2010, s. 14).
   
      (4)  Pracovný dokument útvarov Komisie SEC(2011) 1255.
   
      PRÍLOHA
      „
            PRÍLOHA III
            
               Orientačné zoznamy prvkov ekosystémov, antropogénnych tlakov a ľudských činností relevantných pre morské vody
            
            (uvedené v článku 8 ods. 1, článku 9 ods. 1, článku 9 ods. 3, článku 10 ods. 1, článku 11 ods. 1 a článku 24)
            
               Tabuľka 1
            
            
               Štruktúra, funkcie a procesy morských ekosystémov
            
            s osobitným významom pre článok 8 ods. 1 písm. a) a články 9 a 11
            
                        Téma
                     
                     
                        Prvky ekosystémov
                     
                     
                        Možné parametre a vlastnosti (poznámka 1)
                     
                     
                        Príslušné kvalitatívne deskriptory stanovené v prílohe I (poznámky 2 a 3)
                     
                  
                        Druhy
                     
                     
                        Skupiny druhov (poznámka 4) morských vtákov, cicavcov, plazov, rýb a hlavonožcov v morskom regióne alebo subregióne
                     
                     
                        Priestorové a časové zmeny pre daný druh alebo skupinu:
                        
                                    —
                                 
                                 
                                    rozloženie, abundancia a/alebo biomasa,
                                 
                              
                                    —
                                 
                                 
                                    štruktúra podľa veľkosti, veku a pohlavia,
                                 
                              
                                    —
                                 
                                 
                                    miery plodnosti, prežitia a úhynu/zranení,
                                 
                              
                                    —
                                 
                                 
                                    správanie vrátane pohybu a migrácie,
                                 
                              
                                    —
                                 
                                 
                                    biotop pre daný druh (rozsah, vhodnosť).
                                 
                              Druhové zloženie skupiny
                     
                     
                        1; 3
                     
                  
                        Biotopy
                     
                     
                        Všeobecné typy biotopov vodného stĺpca (pelagické) a morského dna (bentické) (poznámka 5) alebo iné typy biotopov vrátane súvisiacich biologických spoločenstiev v celom morskom regióne alebo subregióne
                     
                     
                        Pre každý typ biotopu:
                        
                                    —
                                 
                                 
                                    rozloženie a rozsah biotopu (a podľa potreby objem),
                                 
                              
                                    —
                                 
                                 
                                    druhové zloženie, abundancia a/alebo biomasa (priestorové a časové zmeny),
                                 
                              
                                    —
                                 
                                 
                                    štruktúra druhu podľa veľkosti a veku (podľa potreby),
                                 
                              
                                    —
                                 
                                 
                                    fyzikálne, hydrologické a chemické vlastnosti.
                                 
                              Pre pelagické biotopy navyše aj:
                        
                                    —
                                 
                                 
                                    koncentrácia chlorofylu a
                                 
                              
                                    —
                                 
                                 
                                    frekvencia kvitnutia planktónu a jeho priestorový rozsah.
                                 
                              
                     
                        1; 6
                     
                  
                        Ekosystémy vrátane potravinových reťazcov
                     
                     
                        Štruktúra, funkcie a procesy ekosystémov, ktoré zahŕňajú:
                        
                                    —
                                 
                                 
                                    fyzikálne a hydrologické vlastnosti,
                                 
                              
                                    —
                                 
                                 
                                    chemické vlastnosti,
                                 
                              
                                    —
                                 
                                 
                                    biologické vlastnosti,
                                 
                              
                                    —
                                 
                                 
                                    funkcie a procesy.
                                 
                              
                     
                        Priestorové a časové zmeny:
                        
                                    —
                                 
                                 
                                    teploty a ľadu,
                                 
                              
                                    —
                                 
                                 
                                    hydrológie (režimy vĺn a prúdov, vystupovanie studenej vody na povrch, premiešavanie, lehota zdržania, vstup sladkej vody, hladina mora)
                                 
                              
                                    —
                                 
                                 
                                    batymetria,
                                 
                              
                                    —
                                 
                                 
                                    turbidita (bahno alebo usadeniny), priehľadnosť, zvuk,
                                 
                              
                                    —
                                 
                                 
                                    substrát a morfológia morského dna,
                                 
                              
                                    —
                                 
                                 
                                    slanosť, živiny (N, P), organický uhlík, rozpustené plyny (pCO2, O2) a pH,
                                 
                              
                                    —
                                 
                                 
                                    väzby medzi biotopmi a druhmi morských vtákov, cicavcov, plazov, rýb a hlavonožcov,
                                 
                              
                                    —
                                 
                                 
                                    štruktúra pelagicko-bentických spoločenstiev,
                                 
                              
                                    —
                                 
                                 
                                    produktivita.
                                 
                              
                     
                        1; 4
                     
                  
               Poznámky k tabuľke 1
            
            
                        Poznámka 1:
                     
                     
                        Poskytuje sa orientačný zoznam príslušných parametrov a vlastností druhov, biotopov a ekosystémov, ktoré odrážajú parametre ovplyvnené tlakmi uvedenými v tabuľke 2 tejto prílohy a ktoré sú relevantné pre kritériá stanovené v súlade s článkom 9 ods. 3. Konkrétne parametre a vlastnosti, ktoré sa budú využívať pri monitorovaní a posudzovaní, by sa mali stanoviť v súlade s požiadavkami tejto smernice vrátane tých, ktoré sú uvedené v článkoch 8 až 11 smernice.
                     
                  
                        Poznámka 2:
                     
                     
                        Čísla v tomto stĺpci odkazujú na príslušné očíslované body uvedené v prílohe I.
                     
                  
                        Poznámka 3:
                     
                     
                        V tabuľke 1 sa uvádzajú len kvalitatívne deskriptory 1, 3, 4 a 6, ktoré určujú jednotlivé štáty a ktorých kritériá sú stanovené v súlade s článkom 9 ods. 3. Pre jednotlivé témy môžu byť relevantné všetky ostatné kvalitatívne deskriptory založené na tlaku a uvedené v prílohe I.
                     
                  
                        Poznámka 4:
                     
                     
                        Tieto skupiny druhov sú ďalej spresnené v časti II prílohy k rozhodnutiu Komisie (EÚ) 2017/848 zo 17. mája 2017, ktorým sa stanovujú kritériá a metodické normy určovania dobrého environmentálneho stavu morských vôd a špecifikácie a štandardizované metódy monitorovania a posudzovania a ktorým sa zrušuje rozhodnutie 2010/477/EÚ (pozri stranu 43 tohto úradného vestníka).
                     
                  
                        Poznámka 5:
                     
                     
                        Tieto všeobecné typy biotopov sú ďalej spresnené v časti II prílohy k rozhodnutiu Komisie (EÚ) 2017/848.
                     
                  
               Tabuľka 2
            
            
               Antropogénne tlaky, využívanie a ľudské činnosti v morskom prostredí, alebo ktoré majú vplyv na morské prostredie
            
            
                        
                                    2a
                                 
                                 
                                    Antropogénne tlaky na morské prostredie
                                    s osobitným významom pre článok 8 ods. 1 písm. a) a b) a články 9, 10 a 11
                                 
                              
                  
                        Téma
                     
                     
                        Tlak (poznámka 1)
                     
                     
                        Možné ukazovatele
                     
                     
                        Príslušné kvalitatívne deskriptory stanovené v prílohe I (poznámky 2 a 3)
                     
                  
                        Biologická
                     
                     
                        Vstup alebo šírenie nepôvodných druhov
                     
                     
                        Intenzita a priestorové a časové zmeny tlaku v morskom prostredí a v prípade potreby pri zdroji
                        Na účel posúdenia environmentálnych vplyvov tlaku vyberte príslušné prvky ekosystémov a ukazovateľov z tabuľky 1.
                     
                     
                        2
                     
                  
                        Vstup mikrobiologických patogénov
                     
                     
                         
                     
                  
                        Vstup geneticky modifikovaných druhov a premiestňovanie pôvodných druhov
                     
                     
                         
                     
                  
                        Strata alebo zmena prírodných biologických spoločenstiev v dôsledku pestovania živočíšnych alebo rastlinných druhov
                     
                     
                         
                     
                  
                        Rušenie druhov (napr. pri rozmnožovaní, odpočinku a kŕmení) z dôvodu prítomnosti človeka
                     
                     
                         
                     
                  
                        Lov alebo úhyn/zranenia voľne žijúcich druhov (v dôsledku komerčného a rekreačného rybolovu a iných činností)
                     
                     
                        3
                     
                  
                        Fyzikálna
                     
                     
                        Fyzikálne porušenie morského dna (dočasné alebo reverzibilné)
                     
                     
                        6; 7
                     
                  
                        Fyzikálne straty (spôsobené trvalými zmenami substrátu a morfológie morského dna a ťažbou substrátu morského dna)
                     
                  
                        Zmeny hydrologických podmienok
                     
                  
                        Látky, odpad a energie
                     
                     
                        Vstup živín – plošné zdroje, bodové zdroje a atmosférická depozícia
                     
                     
                        5
                     
                  
                        Vstup organickej hmoty – plošné zdroje a bodové zdroje
                     
                  
                        Vstup iných látok (napr. syntetických látok, nesyntetických látok, rádionuklidov) – plošné zdroje, bodové zdroje, atmosférická depozícia, akútne udalosti
                     
                     
                        8; 9
                     
                  
                        Vstup odpadu (tuhého odpadu vrátane mikroodpadu)
                     
                     
                        10
                     
                  
                        Vstup antropogénnych zvukov (impulzných, nepretržitých)
                     
                     
                        11
                     
                  
                        Vstup iných foriem energie (vrátane elektromagnetických polí, svetla a tepla)
                     
                  
                        Vstup vody – z bodových zdrojov (napr. soľného roztoku)
                     
                     
                         
                     
                  
               
            
                        
                                    2b
                                 
                                 
                                    Využitia a ľudské činnosti, ktoré majú vplyv na morské prostredie
                                    s osobitným významom pre článok 8 ods. 1 písm. b) a c) (iba činnosti označené * sú relevantné pre článok 8 ods. 1 písm. c) a články 10 a 13
                                 
                              
                  
                        Téma
                     
                     
                        Činnosť
                     
                  
                        Fyzická reštrukturalizácia riek, pobrežia alebo morského dna (riadenie vodných zdrojov)
                     
                     
                        Získavanie pôdy
                     
                  
                        Kanalizácia a iné úpravy vodných tokov
                     
                  
                        Ochrana pobrežia a protipovodňová ochrana*
                     
                  
                        Konštrukcie na mori (iné ako pre ropu/plyn/obnoviteľné zdroje energie)*
                     
                  
                        Reštrukturalizácia morfológie morského dna vrátane bagrovania dna a ukladania materiálov*
                     
                  
                        Ťažba neživých zdrojov
                     
                     
                        Ťažba minerálov (kameň, kovové rudy, štrk, piesok, lastúry)*
                     
                  
                        Ťažba ropy a plynu vrátane infraštruktúry*
                     
                  
                        Ťažba soli*
                     
                  
                        Ťažba vody*
                     
                  
                        Výroba energie
                     
                     
                        Výroba energie z obnoviteľných zdrojov (veterná energia, energia z vĺn a prílivu) vrátane infraštruktúry*
                     
                  
                        Výroba energie z neobnoviteľných zdrojov
                     
                  
                        Prenos elektrickej energie a komunikácií (káble)*
                     
                  
                        Ťažba prírodných zdrojov
                     
                     
                        Rybolov a zber mäkkýšov, kôrovcov a ostnatokožcov (profesionálny, rekreačný)*
                     
                  
                        Spracovanie rýb a mäkkýšov, kôrovcov a ostnatokožcov*
                     
                  
                        Ťažba morských rastlín*
                     
                  
                        Poľovníctvo a zber na iné účely*
                     
                  
                        Pestovanie živých zdrojov
                     
                     
                        Akvakultúra – morská vrátane infraštruktúry*
                     
                  
                        Akvakultúra – sladkovodná
                     
                  
                        Poľnohospodárstvo
                     
                  
                        Lesníctvo
                     
                  
                        Doprava
                     
                     
                        Dopravná infraštruktúra*
                     
                  
                        Doprava – lodná doprava*
                     
                  
                        Doprava – letecká
                     
                  
                        Doprava – pozemná
                     
                  
                        Mestské a priemyselné využitia
                     
                     
                        Mestské využitia
                     
                  
                        Priemyselné využitia
                     
                  
                        Spracovanie a likvidácia odpadu*
                     
                  
                        Turistika a voľný čas
                     
                     
                        Turistika a infraštruktúra voľného času*
                     
                  
                        Turistika a voľnočasové aktivity*
                     
                  
                        Bezpečnosť/obrana
                     
                     
                        Vojenské operácie (podľa článku 2 ods. 2)
                     
                  
                        Vzdelávanie a výskum
                     
                     
                        Výskum, prieskum a vzdelávacie aktivity*
                     
                  
               Poznámky k tabuľke 2
            
            
                        Poznámka 1:
                     
                     
                        Posúdenia tlakov by sa mali týkať ich úrovní v morskom prostredí a v prípade potreby mier vstupov (z pozemných alebo atmosférických zdrojov) do morského prostredia.
                     
                  
                        Poznámka 2:
                     
                     
                        Čísla v tomto stĺpci odkazujú na príslušné očíslované body uvedené v prílohe I.
                     
                  
                        Poznámka 3:
                     
                     
                        V tabuľke 2a sa uvádzajú len kvalitatívne deskriptory založené na tlaku 2, 3, 5, 6, 7, 8, 9, 10 a 11, ktorých kritériá sú stanovené v súlade s článkom 9 ods. 3. Všetky ostatné, štátmi určené, kvalitatívne deskriptory uvedené v prílohe I môžu byť relevantné pre jednotlivé témy.“